# KÖZSZOLGÁLTATÁSI SZERZŐDÉS

amely létrejött egyrészről **Körmend Város Önkormányzata** (székhely: 9900 Körmend,Szabadság tér 7., Törzsszám: 733612, adószám:15733610-2-18, képviseli: Bebes István polgármester),mint



másrészről a **RÉGIÓHŐ Regionális Hőszolgáltató Korlátolt Felelősségű Társaság** (székhely: 9900 Körmend, Rákóczi Ferenc u. 23., Cg.szám: 18-09-101117 , adószám: 11301264-2-18, képviseli: Németh István ügyvezető) mint közszolgáltató - a továbbiakban Közszolgáltató – /együttese: Felek/ között a mai napon, és az alábbi feltételekkel:



**PREAMBULUM**

(A) A Magyarország helyi önkormányzatairól szóló 2011. évi CLXXXIX. törvény („Mötv.”) 13.§ (1) bekezdésének 20. pontja szerint a távhőszolgáltatás a helyi közügyek, valamint a helyben biztosítható közfeladatok körében ellátandó helyi önkormányzati feladatok körébe tartozik.

(B) A távhőszolgáltatásról szóló 2005. évi XVIII. törvény („Tszt”) 12.§ (1) bekezdése alapján a távhő termelése és szolgáltatása engedélyköteles tevékenységnek minősül. ATszt.6.§ (1) bekezdése értelmében, az Önkormányzat engedélyes útján köteles biztosítani a távhőszolgáltatással ellátott létesítmények távhőellátását.

(C) Közszolgáltató, mint engedélyes, a *……………………….*által kiadott, ……………számú működési engedély alapján,*az abban meghatározott ellátási területen*/Körmend, Szentgotthárd és Vasvár *város területén,………………….* tól megszakítás nélkül jelenleg is, távhőszolgáltatási és ……………………………………….*által kiadott, ……………számú távhőtermelői működési engedély alapján távhőszolgáltatási célú távhőtermelői* tevékenységet végez. A működési engedély*(ek)* jelen szerződés 1. *számú* nélkülözhetetlen mellékletét képezi(k).

(D) A 2014-2020 programozási időszakban, a Környezeti és Energiahatékonysági Operatív Program (KEHOP) keretében lehetőség nyílik a távhőszolgáltatást végző vállalkozások részére a távhőrendszerek fejlesztéséhez, energiahatékonyságának javításához, megújuló energiaforrások felhasználásához, közszolgáltatásért járó ellentételezés támogatási kategóriában elnyerhető támogatási pályázatok benyújtására.

(E) A közszolgáltatásért járó ellentételezés támogatási kategóriában elnyerhető támogatásoknak meg kell felelniük a 2012/21/EU bizottsági határozat (az Európai Unió működéséről szóló szerződés 106. cikke (2) bekezdésének az általános gazdasági érdekű szolgáltatások nyújtásával megbízott egyes vállalkozások javára közszolgáltatás ellentételezése formájában nyújtott állami támogatásra való alkalmazásáról – HL L 7., 2012.1.11.3-10.o.,a továbbiakban „Bizottsági Határozat”) előírásainak.

(F) Az eredményes pályázat feltétele, hogy az adott pályázat benyújtásakor a támogatást igénylő Közszolgáltatónak határozott időre, de legalább a projekt fizikai befejezését követő 5 és legfeljebb 10 naptári évre szóló időszakra a 2012/21/EU bizottsági határozatban foglaltaknak megfelelő tartalommal közszolgáltatási szerződéssel kell rendelkeznie.

(G) Felek a pályázati felhívások szerinti feltételeknek való megfelelőség érdekében, jelen közszolgáltatási szerződést („Szerződés”) kötik.

**I. fejezet**

**ALAPVETŐ RENDELKEZÉSEK**

1. **A szerződés tárgya**

Felek jelen Szerződésben a távhőszolgáltatás, mint közszolgáltatás Közszolgáltató általi ellátásának a Bizottsági Határozat követelményeinek megfelelő feltételeit rögzítik.

1. **Felek nyilatkozatai**
   1. Önkormányzat nyilatkozata
      1. Önkormányzat kijelenti, hogy a magyar jogszabályok alapján létrejött és működő települési önkormányzat.
      2. ATszt.6 § (1) bekezdése alapján, Önkormányzat törvényben előírt kötelezettsége Körmend településen a távhőszolgáltatással ellátott létesítmények távhővel való ellátásának biztosítása, amelynek engedélyes(ek) útján köteles eleget tenni.
   2. Közszolgáltató nyilatkozata
      1. Közszolgáltató kijelenti, hogy a magyar jogszabályok szerint létrejött, bejegyzett, korlátolt felelősségű társaság formában működő gazdasági társaság. Közszolgáltató kijelenti, hogy jelen szerződés aláírásakor nem áll csőd-, felszámolási, vagy végelszámolási eljárás alatt. Közszolgáltató jelen szerződés aláírásakor 30 napnál nem régebbi, hiteles cégkivonata jelen szerződés 2. számú nélkülözhetetlen mellékletét képezi.
   3. Felek együttes nyilatkozata
      1. Felek rögzítik, hogy Önkormányzat Közszolgáltató részére semmilyen formában, sem közvetlenül, sem közvetve nem nyújt az Európai Unió Működéséről szóló Szerződés („EUMSz”) 107. cikke (1) bekezdése szerinti állami támogatásnak minősülő támogatást, vagy az EUMSz 106. cikke (2) bekezdése szerinti, közszolgáltatással járó ellentételezést, vagy más előnyt.
      2. Felek rögzítik, hogy a közszolgáltatást igénybe vevő felhasználók által fizetett szolgáltatási díj, illetve a távhőszolgáltatás csatlakozási díja nem minősül az Önkormányzattól átengedett bevételnek, így e díjbevétel nem minősül közszolgáltatással járó ellentételezésnek sem.
      3. Felek ennek megfelelően jelen szerződést kizárólag a közszolgáltatásért járó ellentételezés támogatási kategóriában elnyerhető támogatásokra vonatkozó pályázati lehetőségeken való részvétel érdekében kötik meg.
      4. Felek rögzítik, hogy a közszolgáltatás ellátásához szükséges, meglévő távhőtermelő és távhőszolgáltatást biztosító létesítmények, berendezések *a* Közszolgáltató tulajdonát képezik, a bifűtőművet kivéve, amely Körmend Város Önkormányzata kizárólagos tulajdonában áll. Felek rögzítik, hogy Közszolgáltató a pályázatokon elnyert támogatással megvalósuló beruházásokat saját nevében és javára végzi, és a beruházás eredményeként létrejövő eszközöket saját könyveiben aktiválja.
      5. **A Szerződés hatályba lépése, időtartama**

2.4.1. Jelen Szerződés az aláírásának napján lép hatályba, *és 10 éves* időtartamra szól.

2.4.2. Felek megállapodnak abban, hogy amennyiben a jelen Szerződés időtartama alatt olyan projekt megvalósításához nyer támogatást Közszolgáltató, amelynek fenntartási időszaka a jelen Szerződés lejártát követő időpontra esik, Felek a jelen Szerződés lejárta előtt legkésőbb hat hónappal – feltéve, hogy jogszabály azt nem tiltja– legalább az érintett projekt fenntartási időszakának végéig, de legfeljebb 10 évvel meghosszabbítják jelen Szerződés időtartamát, vagy újabb, legalább a fenntartási időszak végéig, de legfeljebb 10 évre szóló közszolgáltatási szerződést kötnek.

2.4.3.Felek rögzítik, hogy amennyiben a 2.4.2. pont szerinti szerződéshosszabbításra, vagy új szerződés megkötésére jogszabályi, vagy uniós előírások következtében nem kerülhet sor, Közszolgáltató maga viseli az adott projekthez kapcsolódó fenntartási kötelezettség esetleges megszegése miatti szankciókat, **amennyiben az neki felróható okból állt elő.**

**II. Fejezet**

**A KÖZSZOLGÁLTATÁSI KÖTELEZETTSÉG ÉS ANNAK ELLENTÉTELEZÉSE**

1. **A közszolgáltatási kötelezettség**
   1. A közszolgáltatási kötelezettség jellege
      1. Felek rögzítik, hogy Közszolgáltató jelen szerződés szerinti közszolgáltatási kötelezettsége kizárólag a távhőszolgáltatási és az ezzel összefüggő távhőtermelőifeladatokra terjed ki.
      2. A közszolgáltatás ellátásnak részletes feltételeit és Közszolgáltató kötelezettségeit a Tszt. és az annak végrehajtásáról szóló 157/2005.(VIII.15.) Korm. rendelet („Kormányrendelet”) – különös tekintettel e rendelet 3. számú mellékletét képező Távhőszolgáltatási Közüzemi Szabályzatra - továbbá az Önkormányzat képviselő-testületének 11/1999. (X.21.) sz. rendelete valamint a tevékenység végzésére jogosító működési engedélye(i)és a Közszolgáltató Üzletszabályzata határozza meg. A mindenkor hatályos Üzletszabályzat jelen szerződés 4. számú mellékletét képezi.
      3. Közszolgáltató legalább kétévente köteles a jelen szerződés tárgya szerint végzett közszolgáltatással összefüggő, reprezentatív mintán alapuló ügyfél elégedettségi felmérést végezni és az annak eredményéről készült jelentést/összegzést, illetve az ügyfél-elégedettség növelése érdekében esetlegesen készült intézkedési tervet az Önkormányzat rendelkezésére bocsátani.
   2. A közszolgáltatási kötelezettség időtartama
      1. Felek a Határozat követelményeinek betartása érdekében megállapodnak abban, hogy közszolgáltató jelen Szerződés teljes időtartamán belül köteles a közszolgáltatást a jelen Szerződés 1. melléklete szerinti működési engedélyben meghatározott ellátási területen a vonatkozó jogszabályi előírásoknak megfelelően folyamatosan működtetni és fenntartani.
   3. A Közszolgáltató által végzett közszolgáltatással érintett vállalkozások és terület
      1. Felek rögzítik, hogy a Közszolgáltató által ellátandó, jelen Szerződés tárgya szerinti távhőszolgáltatás végzésére jogosító és jelen szerződés mellékletét képező működési engedélyben rögzített ellátási területen, más gazdálkodó szervezet, mint távhőszolgáltatás végzésére jogosult engedélyes nem működik.
      2. Felek megállapítják, hogy a Közszolgáltató által távhőszolgáltatással ellátandó terület megegyezik az e tevékenység végzésére jogosító és jelen szerződés 1 mellékletét képező működési engedélyben meghatározott ellátási területtel.
      3. Felek megállapodnak abban, hogy amennyiben a Közszolgáltató által távhőszolgáltatással ellátandó, az Önkormányzat felelősségi körébe tartozó terület a működési engedélyben módosul, úgy a módosított, vagy új működési engedéllyel a jelen Szerződés 1. számú melléklete automatikusan kiegészül minden további szerződésmódosítás nélkül.
   4. A Közszolgáltatót megillető kizárólagos jog
      1. Felek megállapítják, hogy Közszolgáltatónak a működési engedélyben meghatározott ellátási területen a Tszt. 16.§ (2) bekezdése alapján kizárólagos joga áll fenn a távhőszolgáltatásra, amely a működési engedély a Tszt. 20.§-a szerinti visszavonásáig, illetve más engedélyes kijelöléséig tart.
   5. Értesítés
      1. Közszolgáltató a tudomásszerzést követően haladéktalanul köteles Önkormányzatot tájékoztatni:
   * bármely olyan eseményről, amely veszélyezteti a jelen szerződés szerinti közszolgáltatás teljesítését,
   * a Közszolgáltató tevékenységével összefüggő környezetvédelmi jogszabályi előírások lényeges változásairól,
   * a tudomására jutó olyan jogszabályi változásokról, amelyek a jelen szerződés módosítását teszik szükségessé.
   1. Közreműködők, alvállalkozók igénybevétele
      1. Közszolgáltató közreműködők, alvállalkozók igénybevételére a rá irányadó jogszabályok szerint jogosult.
      2. Közszolgáltató az általa bevont alvállalkozók, egyéb közreműködők teljesítéséért úgy felel, mintha saját maga teljesített volna.
      3. Közszolgáltató az alvállalkozók és egyéb közreműködők által okozott károkért teljes helyállási kötelezettséggel tartozik.
   2. A közszolgáltatás teljesítése alóli mentesülés szabályai
      1. Egyik fél sem követ el szerződésszegést, ha kötelezettségei teljesítését vis maior akadályozza meg, amely a jelen szerződés aláírásának időpontja után következett be.
      2. Vis maior alatt értendők különösen elemi csapások, sztrájkok vagy egyéb munkahelyi zavargások, hadüzenettel indított vagy anélküli háborúk, blokádok, zendülés, lázadás, járványok, földcsuszamlások, földrengések, viharok, villámcsapások, áradások, zavargások, robbantások, valamint egyéb hasonló, előre nem látható események, amelyek mindkét fél érdekkörén kívül merülnek fel, és amelyeket a felek kellő gondoskodással sem tudnak kiküszöbölni.
      3. Ha az egyik fél vis maior miatt akadályoztatva van, mindent meg kell, hogy tegyen annak érdekében, hogy az akadályoztatás hatásait elhárítva minimális késedelemmel teljesíteni tudja szerződéses kötelezettségeit.
      4. Ha valamelyik Fél úgy véli, hogy olyan körülmények, különösen vis maior események fordultak elő, amelyek kihathatnak kötelezettségei teljesítésére, azonnal értesítenie kell a másik Felet, megadva a körülmények jellegét, feltehető időtartamát és valószínű hatását. Ha Önkormányzat írásban másképp nem rendelkezett, a Közszolgáltatónak folytatnia kell a jelen szerződés szerinti kötelezettségeinek a teljesítését, amennyire az a gyakorlatban ésszerűen megvalósítható.
2. **A közszolgáltatás ellentételezése,közszolgáltatási kötelezettség teljesítése**
   1. A pályázaton elnyert, közszolgáltatással járó ellentételezés kiszámítása
      1. Felek rögzítik, hogy a pályázaton elnyert, közszolgáltatással járó ellentételezés formájában megítélt támogatás kiszámítására az adott pályázat útmutatója szerint kerül sor.
      2. A közszolgáltatással járó ellentételezésként az állam vagy az Önkormányzat által, vagy az állami/önkormányzati erőforrásokból bármilyen formában megítélt kedvezmény (támogatás) éves összege és az adott pályázatban elnyert támogatás éves összege együtt sem érheti el a 15 millió euró összeget.
      3. Az ellentételezés éves összegét a Bizottsági Határozat 5. cikke szerint kell megállapítani. A támogatás mértéke nem haladhatja meg a közszolgáltatás ellátásának nettó költségét, figyelembe véve egy, a közszolgáltatás ellátáshoz kapcsolódó, sajáttőke-rész alapján várható ésszerű profitot is.
      4. . Nem tartozik a közszolgáltatással járó ellentételezés fogalom-körébe a közszolgáltatás igénybe vevői által megfizetett szolgáltatási díj, függetlenül attól, hogy azt hatósági árként állapítják-e meg.
      5. Közszolgáltató a figyelembe vehető költségek körében, a pályázat keretében tervezett beruházás teljes bekerülési költségét figyelembe veszi, az ésszerű nyereség a pályázati felhívásban meghatározottak szerint, a közszolgáltatással összefüggő saját tőkére vetítetten a 6 %-os mértéket nem haladja meg.
      6. Közszolgáltató a költségek fedezetéül az alábbi bevételeket veszi figyelembe:

- a közszolgáltatásból származó teljes bevétel;

*- ………………. tevékenységekből származó nyereségnek az adott tevékenységekre eső, sajáttőke-arányos 6%-át meghaladó mértékű nyereség* (*a tevékenységek tételes felsorolása);*

*-…………………………………………….(a közszolgáltató által ellátott, másik, az ésszerű nyereségen túl is nyereséget hozó speciális vagy kizárólagos jogokat is magába foglaló általános gazdasági érdekű szolgáltatásból származó, az ésszerű nyereséget meghaladó nyereségrész összege és más állami kedvezmények/támogatások összege, a jogcímek tételes megjelölésével).*

* + 1. Amennyiben Közszolgáltató a közszolgáltatáson kívül eső tevékenységet is végez, akkor a Bizottsági Határozat 5. cikkének (9) bekezdése értelmében a közszolgáltatás körén belül és kívül is végez tevékenységeket, akkor az általános közszolgáltatás költségeit és bevételeit a többi szolgáltatásétól elkülönítve kell kimutatnia belső számláiban, a költségek és bevételek elkülönítésének paramétereivel együtt. A közszolgáltatáson kívül eső tevékenységek költségei magukban foglalják az összes közvetlen költséget, a közös költségek arányos részét és a megfelelő tőkemegtérülést. E költségekre nem adható ellentételezés.
    2. Közszolgáltató kijelenti, hogy a pályázat keretében esetlegesen elnyert beruházási támogatás kiszámításához a közszolgáltatás költségeit és ráfordításait az egyéb tevékenységek költségeitől és ráfordításaitól elkülönítetten, a közszolgáltatással és az egyéb tevékenységekkel egyaránt összefüggő költségeket és ráfordításokat pedig a számviteli politikájában meghatározott költségfelosztás szabályai szerint, a közszolgáltatásra, eső mértékben veszi figyelembe.
    3. Közszolgáltató minden eszközt és forrást, bevételt és ráfordítást a számviteli törvény szerint meghatározott számviteli politikában rögzített, egységes és következetes számviteli elszámolás alapján tart nyilván olyan módon, hogy az egyes tételek közszolgáltatási tevékenységhez való hozzárendelésének módszere egyértelműen megállapítható legyen.

A pályázaton elnyert támogatással megvalósított beruházásokból származó költségmegtakarítás felhasználása, és annak ellenőrzése

* + 1. A pályázaton elnyert támogatással megvalósított beruházásokból származó, a Közszolgáltatónál jelentkező egyéb, a projektet terhelő költségekkel csökkentett nettó költségmegtakarítást a lakossági távhőszolgáltatási díjat terhelő költségek megállapításánál csökkentő tényezőként Közszolgáltató köteles figyelembe venni. E kötelezettségéről és annak teljesítéséről a Tszt. VII. fejezetében előírtak szerinti ár-megállapítási eljárásban köteles a Magyar Energetikai és Közmű-szabályozási Hivatalt („Hivatal”).A ténylegesen elért költségmegtakarítás kiszámítására az adott pályázat útmutatójában meghatározott számítási módszert kell alkalmazni.
    2. Közszolgáltató köteles a projekt beruházási szakaszát lezáró zárójelentés jóváhagyásától számított 5. év végéig, a távhőszolgáltatás díjának változásairól az adott projektben illetékes Irányító Hatóságot írásban tájékoztatni. A tájékoztatás kötelező melléklete a támogatással megvalósult beruházásokból származó költségmegtakarítás felhasználására vonatkozó kötelezettség teljesítéséről szóló, a Hivatal által kiadott igazolás.
  1. A Közszolgáltató gazdálkodása, a gazdálkodási adatok nyilvánossága
     1. Közszolgáltató köteles gazdálkodását úgy megszervezni, hogy a jelen Szerződéssel vállalt közszolgáltatás folyamatosan, maradéktalanul biztosított és finanszírozható legyen.
     2. A közszolgáltatáson kívül végzett, egyéb tevékenységből származó veszteséges gazdálkodásért Közszolgáltató teljes körű helytállással tartozik, a keletkezett veszteség a közszolgáltatás díját nem terhelheti*.*
     3. Közszolgáltató minden tárgyévet követő év május 31. napjáig köteles az előző évi gazdálkodásáról részletes beszámolót készíteni, amely a számviteli törvényben előírtak mellett, a Közszolgáltató számviteli politikájában meghatározottaknak megfelelően, elkülönítetten tartalmazza a tárgyévben realizált, a közszolgáltatás ellátásához, illetve az egyéb tevékenységhez kapcsolódó bevételeket, közvetlen költségeket és ráfordításokat, a működtetés általános költségeit és ráfordításait, és az egyes tevékenységek eredményét. A tényadatok alapján Közszolgáltató köteles bemutatni a tervtől való eltéréseket és azok okait.
     4. Közszolgáltató köteles a közszolgáltatás teljesítéséhez szükséges tárgyi eszközöknek a közszolgáltatás folyamatos és biztonságos ellátását biztosító üzemeltetését és karbantartását elvégezni.
     5. Közszolgáltató köteles legalább a közszolgáltatás ellátását biztosító létesítményekre, eszközökre, berendezésekre ésszerű vagyonbiztosítást kötni és fenntartani.
     6. A közszolgáltatás ellátásához szükséges eszközök tekintetében bekövetkezett káresemények esetén Közszolgáltató köteles a vagyonbiztosítás alapján kifizetett kártérítési összegeket a károsodott eszközök helyreállítására, illetve pótlására felhasználni mindaddig, amíg azok gazdaságos üzemeltetése ezáltal ésszerűen helyreállítható.
     7. Közszolgáltató eszközein nem alapítható olyan teher (pl. zálogjog, jelzálogjog, óvadék, követelés biztosítására irányuló engedményezés vagy bármely más szerződés vagy megállapodás, amelynek célja valamely személy kötelezettségeinek biztosítása), amely a közszolgáltatási kötelezettség teljesítését veszélyezteti.
     8. Felek rögzítik, hogy Közszolgáltató a Tszt. és a Kormányrendelet előírásainak megfelelően köteles gazdálkodási adatainak közzétételére.

1. **A túlkompenzáció elkerülése, visszafizetése**
   1. Együttműködés
      1. Felek megállapodnak abban, hogy, a jogszabályokban előírt hatás-és feladatkörüket túl nem lépve, teljes körű együttműködésre törekednek az esetleges túlkompenzáció elkerülése érdekében.
   2. Beszámolás
      1. Felek rögzítik, hogy Közszolgáltató az esetleges túlkompezáció ellenőrizhetősége érdekében köteles az adott projekt fenntartási időszaka alatt évente, legkésőbb az üzleti évet követő év június 15 napjáig elszámolni a közszolgáltatás működtetéséből származó bevételekkel, költségekkel és eredménnyel, az üzleti évről készült, könyvvizsgáló által felülvizsgált és a Közszolgáltató legfőbb szerve által jóváhagyott beszámolónak az illetékes Irányító Hatóság részére történő benyújtásával. Az elszámolást, tájékoztatás és ellenőrzés céljából Közszolgáltató egyidejűleg köteles Önkormányzat részére is megküldeni.
      2. Az Önkormányzat jogosult az elszámolást ellenőrizni, vagy megfelelő szakemberrel ellenőriztetni és amennyiben az abban foglaltakkal nem ért egyet, arról – a Közszolgáltató egyidejű tájékoztatása mellett – jogosult az illetékes Irányító Hatóságot írásban tájékoztatni.
   3. Túlkompenzáció visszafizetése
      1. Ha a Közszolgáltató a 2012/21/EU bizottsági határozat 5. cikkének megfelelően meghatározott összeget meghaladó támogatásban részesül, a kedvezményezettnek a túlkompenzációt vissza kell fizetnie.
      2. Amennyiben a túlkompenzáció összege nem haladja meg az átlagos éves ellentételezés összegének 10 %-át, a túlkompenzáció átvihető a következő időszakra és levonható az arra az időszakra fizetendő támogatás összegéből.
      3. A Közszolgáltató a támogatásokról olyan elkülönített elszámolást köteles vezetni, amelyből a 2012/21/EU bizottsági határozat 5. cikkének (2)-(4) bekezdésben meghatározott követelmények ellenőrizhetőek.
2. A közszolgáltatási díj megállapításának és érvényesítésének főbb szabályai
   1. Irányadó szabályok
      1. Felek rögzítik, hogy a távhő termelésére és szolgáltatására vonatkozó árak (díjak) megállapítására, és a kapcsolódó információk nyilvánosságra hozatalára a Tszt. 57-57./F §-aiban, valamint az 50/2011.(IX.30.) és az 51/2011.(IX.30.) NFM rendeletben foglaltak az irányadók.
   2. Rendeletalkotás
      1. Felek megállapodnak abban, hogy az Önkormányzat a Tszt. 6.§ (2) bekezdése szerinti önkormányzati rendeletének tervezetét Felek előzetesen egyeztetik.
   3. Egyéb ármegállapításra vonatkozó rendelkezés
      1. Felek megállapodnak abban, hogy a hatósági ármegállapítás hatálya alá nem tartozó távhőszolgáltatás árát Közszolgáltató a Tszt. 57.§ (2) bekezdésében meghatározott elvek alapján, saját hatáskörben jogosult megállapítani.
   4. Kötelezettségvállalás
      1. Önkormányzat kötelezettséget vállal arra, hogy rendeletalkotási jogkörében eljárva nem hoz olyan döntést, amely a Közszolgáltató által elnyert támogatás célját, vagy Közszolgáltató fenntartási időszak alatti kötelezettségeit veszélyezteti, vagy meghiúsítja.
3. A közszolgáltatás ellátásának és a Közszolgáltató gazdálkodásának ellenőrzése
   1. Ellenőrzési jog
      1. A Hivatal a Tszt. 4.§-ban foglaltak szerint ellenőrzi a távhőtermelő és távhőszolgáltató működési engedélyében előírt követelmények, feltételek betartását.
      2. Az Önkormányzat jegyzője a Tszt. 7.§ (1) bekezdés c)-d) pontjai alapján ellenőrzi a távhőszolgáltató tevékenységét az üzletszabályzatában foglaltak betartása szempontjából.
      3. Felek megállapodnak abban, hogy az Önkormányzata Hivatal és a jegyző hatáskörét nem érintve, jogosult a Közszolgáltató jelen szerződésben vállalt kötelezettségei teljesítését – saját maga vagy szakértő bevonásával – ellenőrizni.
   2. Az önkormányzat által végzett ellenőrzésben való együttműködés
      1. Közszolgáltató köteles az ellenőrzés során az Önkormányzat képviselőivel (ideértve az Önkormányzat által megbízott szakértőket is) együttműködni, számukra minden, az ellenőrzés elvégzéséhez ésszerűen szükséges illetve jogszabályokban előírt jogok és kötelezettségek ellátásához szükséges információt és támogatást megadni.
      2. Közszolgáltató köteles biztosítani Önkormányzat részére, hogy Önkormányzat közvetlenül, vagy arra kijelölt, szakmailag felkészült megbízottja ellenőrizhesse Közszolgáltató adatszolgáltatásának hitelességét és a jelen szerződésben vállalt kötelezettségei teljesítését. Közszolgáltató köteles közreműködni abban, hogy az Önkormányzat vagy megbízottja az ellenőrzés feladatait elvégezhesse, és ahhoz minden dokumentumot rendelkezésre bocsát.
      3. Az Önkormányzat megbízásából ellenőrzést végző személy jogosult:

* az ellenőrzés tárgyához kapcsolódó iratokba és más dokumentumokba, elektronikus adathordozón tárolt adatokba – a külön jogszabályokban meghatározott adat- és titokvédelmi előírások betartásával – betekinteni, azokról másolatot, kivonatot, illetve tanúsítványt készíttetni,
* a Közszolgáltató vezetőjétől és/vagy bármely alkalmazottjától írásban vagy szóban felvilágosítást, információt kérni.
  + 1. Az Önkormányzat megbízásából ellenőrzést végző személy köteles:
* tevékenységének megkezdéséről a Közszolgáltató vezetőjét az ellenőrzés megkezdése előtt legalább 3 munkanappal tájékoztatni, és megbízólevelét bemutatni,
* jogait oly módon gyakorolni, hogy a Közszolgáltató működését, tevékenységét a lehető legkisebb mértékben zavarja,
* megállapításait tárgyszerűen, a valóságnak megfelelően ellenőrzési jelentésbe foglalni és a jelentéstervezetet, valamint – a Közszolgáltató vezetője által, a jelentéstervezetre tett észrevételeinek egyeztetését követően – a végleges jelentést a Közszolgáltató vezetőjének megküldeni,
* az adott munkaterületen érvényes munkavédelmi előírásokat betartani.
  + 1. Közszolgáltató vezetője, illetve dolgozója jogosult:
* az ellenőr személyazonosságának bizonyítására alkalmas okiratot, illetve megbízólevelének bemutatását kérni, ennek hiányában az együttműködést megtagadni,
* az ellenőrzési cselekményeknél jelen lenni,
* az ellenőrzés megállapításait megismerni, a jelentéstervezetre a helyszínen vagy írásban 8 (nyolc) napon belül észrevételt tenni.
  + 1. Közszolgáltató vezetője, illetve dolgozója köteles:
* az ellenőrzés végrehajtását elősegíteni, abban együttműködni,
* az ellenőrzést végző részére szóban vagy írásban a kért tájékoztatást, felvilágosítást, nyilatkozatot megadni, a dokumentációkba a betekintést biztosítani,
* az ellenőrzést végző kérésére, a rendelkezésre bocsátott dokumentáció (iratok, okmányok, adatok) teljességéről nyilatkozni,
* az ellenőrzés zavartalan elvégzéséhez szükséges egyéb feltételeket megteremteni,
* az ellenőrzés megállapításai, javaslatai alapján tett intézkedéseiről Önkormányzatot írásban tájékoztatni.
  1. Helyszíni ellenőrzés

Felek megállapodnak abban, hogy helyszíni ellenőrzésre kizárólag – jogszabályokban előírt jogosultságok gyakorlása, kötelezettségek teljesítése esetén ésszerű időpontban meghatározott – előzetesen egyeztetett időpontban kerülhet sor, és a helyszíni ellenőrzés az indokolt és szükséges mértéket meghaladóan nem zavarhatja a közszolgáltatási tevékenység Közszolgáltató általi ellátását.

**III. Fejezet**

**A SZERZŐDÉS MÓDOSÍTÁSA, MEGSZŰNÉSE**

1. A szerződés módosítása
   1. Felek a Szerződés időtartama alatt elnyert pályázat esetén csak akkor módosíthatják a jelen Szerződést a fenntartási időszak alatt, ha a szerződéskötést követően – a szerződéskötéskor előre nem látható ok következtében – beállott körülmény miatt a szerződés valamelyik fél lényeges vagy jogos érdekét sérti és a szerződés módosításához az adott pályázati konstrukcióban illetékes Irányító Hatóság előzetesen, írásban hozzájárult.
   2. A jelen Szerződés – bármelyik Fél írásbeli kezdeményezésére – csak írásba foglaltan módosítható. A módosítást a Felek erre megfelelő felhatalmazással rendelkező képviselői írják alá.
2. A szerződés megszűnése
   1. Jelen szerződés megszűnik:

* a benne meghatározott időtartam lejártával;
* a Közszolgáltató jogutód nélküli megszűnésével;
* rendkívüli felmondással.
  1. Tekintettel arra, hogy a Szerződés határozott időtartamra köttetett, rendes felmondás útján nem szüntethető meg.

1. A rendkívül felmondás szabályai
   1. Amennyiben Felek bármelyike, a jelen szerződésben foglalt kötelezettségét súlyosan megszegi, a másik fél írásban és részletesen köteles tájékoztatni a szerződésszegő felet a kötelezettségszegés tartalmáról és az elvárt, szerződésszerű intézkedés módjáról. A szerződésszegő fél köteles a szerződéses kötelezettségének ésszerű határidőn, de legkésőbb 60 napon belül eleget tenni, vagy a szerződésszegést más, a másik fél által elfogadható módon orvosolni.
   2. Amennyiben a szerződésszegő fél kötelezettségét a felszólítás ellenére sem teljesíti, a másik fél jogosult a jelen szerződést a határidő eredménytelen lejártát követő 6 hónapon belül írásban, hat hónapos felmondási idővel felmondani.
   3. Önkormányzat oldaláról felmondási oknak minősül különösen, ha Közszolgáltató

* az ellene jelen szerződéskötés előtt megindult csőd- vagy felszámolási eljárásról az Önkormányzatot nem tájékoztatta, vagy nem tájékoztatja;
* ellen jelen szerződés tartama alatt csőd- vagy felszámolási eljárás indul;
* adó-, illeték-, vám- vagy társadalombiztosítási járulék tartozása több mint hat hónapja lejárt, és ennek megfizetésére halasztást nem kapott;
* az Önkormányzat, vagy megbízottja által végzett ellenőrzés során, bizonyítottan hamis adatot szolgáltat, vagy hamis nyilatkozatot tesz;
* a közszolgáltatás ellátását szabályozó, ágazati jogszabályokban előírt kötelezettségeit megszegi.
  1. Közszolgáltató oldaláról felmondási oknak minősül különösen, ha az Önkormányzat
* Közszolgáltató szerződésszerű teljesítését, bizonyítottan és indokolatlanul akadályozza;
* a jelen szerződésben meghatározott kötelezettségét súlyosan megszegi és ezzel Közszolgáltatónak kárt okoz.
  1. Amennyiben a felmondás érvényessége tekintetében a felek között vita van, mindaddig, míg a jelen szerződés szerinti bíróság nem dönt a felek közötti jogvitában, a jelen szerződés rendelkezései hatályosak maradnak és a felek kötelesek teljesíteni szerződéses kötelezettségeiket.

**IV. Fejezet**

**VEGYES ÉS ZÁRÓ RENDELKEZÉSEK**

1. Kapcsolattartás a Felek között
   1. Szerződő felek megállapodnak abban, hogy a jelen szerződéssel kapcsolatos jognyilatkozataikat írásban, személyes kézbesítéssel, postai úton ajánlott tértivevényes küldeményként, vagy hitelt érdemlően igazolható módon telefax ill. elektronikus üzenet útján közlik egymással.
   2. A Felek rögzítik, hogy a kézbesítést az alábbi postacímeikre, telefax számokra illetve e-mail címekre lehet joghatályosan teljesíteni:

Önkormányzat

postacíme: 9900 Körmend, Szabadság tér 7.

telefax száma: 94/410-623

e-mail címe: kormend@kormend.hu

Kapcsolattartó neve: Bebes István polgármester

akadályoztatása esetén: Dr. Stepics Anita jegyző

Közszolgáltató

postacíme: 9900 Körmend, Rákóczi Ferenc u. 23.

telefax száma: -

e-mail címe: info@regioho.hu

Kapcsolattartó neve: Németh István ügyvezető

akadályoztatása esetén:

* 1. Bármely Fél megváltoztathatja kapcsolattartó címét a másik Félnek küldött értesítéssel. A kapcsolattartó cím megváltozása az értesítéstől számított 5 munkanap elteltével válik hatályossá.
  2. Jelen szerződéssel összefüggő bármely értesítés vagy más közlés az alábbi időpontban válik hatályossá:
* személyes kézbesítés esetén a kézbesítés időpontjában (amely a kézbesítést elismerő átvételi elismervényen szerepel);
* tértivevényes levél útján történő továbbítás esetén a megérkezés időpontjában (amikor a címzett a tértivevényt aláírta); és
* telefax útján történő továbbítás esetén, amikor azt feladták, feltéve, hogy a megszakítatlan továbbítást a küldő gép megerősíti azzal, hogy ha a címzett azt nem olvasható formában kapja kézhez, köteles a telefaxüzenet küldőjét (ha az azonosítható) erről haladéktalanul értesíteni.
  1. Az olyan értesítést vagy más közlést, amely a címzetthez a munkaidő elteltével vagy nem munkanapon érkezik, úgy kell tekinteni, mintha a következő munkanapon érkezett volna.

1. Vitás ügyek rendezése; értelmezési kérdések
   1. Felek rögzítik, hogy jelen Szerződés teljesítése érdekében egymással szorosan együttműködnek. Esetleges vitás kérdéseiket egymás között elsősorban jóhiszemű tárgyalásos úton rendezik.
   2. A jelen Szerződésre, valamint az azzal kapcsolatos jognyilatkozatokra és egyéb közlésekre a magyar jog az irányadó, annak más jogra utaló szabályainak kivételével.
   3. A jelen szerződésben nem szabályozott kérdésekben az Európai Unió szervei által elfogadott – közvetlenül hatályos és/vagy közvetlenül alkalmazandó – közösségi jogszabályok, a Bizottsági Határozat, a Tszt., a Kormányrendelet, az 50/2011.(IX.30.) NFM rendelet, valamint az 51/2011.(IX.30.) NFM rendelet, a [Ptk.](cdp://1/95900004.TV/), továbbá az e törvények által felhívott jogszabályok, a Mötv., a 2014–2020 programozási időszakban az egyes európai uniós alapokból származó támogatások felhasználásának rendjéről szóló 272/2014. (XI. 5.) Korm. rendelet, a 2014–2020 programozási időszakra rendelt források felhasználására vonatkozó uniós versenyjogi értelemben vett állami támogatási szabályokról 255/2014. (X. 10.) Korm. rendelet, valamint a közszolgáltatással járó pályázati konstrukcióra vonatkozó, a pályázati útmutatóban meghatározott, jelen szerződésben nem nevesített egyéb jogszabályok rendelkezései az irányadóak.
   4. Felek kijelentik, hogy abban az esetben, ha a jelen szerződés és annak mellékletei között értelmezési vita alakul ki, akkor a jelen szerződésben foglaltak az irányadók.
   5. Szerződő Felek rögzítik, hogy szerződési nyilatkozataikat vita esetén úgy kell értelmezni, ahogyan azt a másik félnek a nyilatkozó feltehető akaratára és az eset összes körülményére tekintettel a szavak általánosan elfogadott jelentése szerint értenie kellett.
   6. A Bizottsági Határozat 8. cikke értelmében Feleket 10 éves iratmegőrzési kötelezettség terheli.
   7. A jelen szerződés kizárólag magyar nyelven készült.
   8. Felek kijelentik, hogy jelen Szerződés nem azonos a Ptk. 6:256.§, illetve a Tszt. 37.§-a által szabályozott közszolgáltatási szerződésekkel.
   9. *A* jelen Szerződés a Felek között fennálló koncessziós/vagyonkezelési/bérleti-üzemeltetési szerződésben foglaltakat nem módosítja,bármiféle ütközés esetén a koncessziós/vagyonkezelési/bérleti-üzemeltetési szerződés rendelkezései és a működési engedélyben foglaltak az irányadók.
2. *Felek megállapodnak abban, hogy jelen Szerződés 5. számú mellékletében meghatározott,a Környezet és Energia Operatív Program prioritásaira rendelt források felhasználásának részletes szabályairól és egyes támogatási jogcímeiről szóló 23/2007. (VIII. 29.) MeHVM rendelet 2.§ 7. pontja szerinti távhőszolgáltatási és távhőtermelési közszolgáltatás ellentételezésére KEOP pályázaton elnyert beruházási támogatás igénybevételéhez kapcsolódóan az egyedi projekt(ek)re vonatkozóan létrejött közszolgáltatás szerződés(ek) az adott projektek tekintetében a fenntartási időszak végével automatikusan megszűnnek, a továbbiakban az adott projektre vonatkozó közszolgáltatási kötelezettségekre jelen szerződés rendelkezéseit kell alkalmazni*
3. *Érvényesség*
   1. *Egyik Fél sem jogosult a másik Fél előzetes írásbeli hozzájárulása nélkül a jelen szerződésből eredő jogait engedményezni vagy a jelen szerződésből eredő jogait és kötelezettségeit átruházni.*
   2. *A jelen szerződés egyes rendelkezéseinek érvénytelensége esetén a szerződés egyéb részei érvényben maradnak. Az érvénytelen rendelkezést a Felek érvényes, gazdasági szempontból a lehető legnagyobb mértékben egyenértékű rendelkezéssel váltják fel.*
   3. *A Felek képviselői kijelentik, hogy a jelen szerződés aláírására teljes körű felhatalmazással rendelkeznek.*
   4. *A jelen szerződés csak az alábbi mellékletekkel együtt érvényes:*

*1.számú melléklet: Közszolgáltató működési engedélye(i)*

*2. számú melléklet: Közszolgáltató hiteles* cégkivonata

3. számú melléklet: *A Közszolgáltató és az Önkormányzat között létrejött, a távhőtermelő és távhőszolgáltató létesítmények, berendezések használatára, működtetésére, fejlesztésére vonatkozó szerződés (ha van ilyen)*

4. számú melléklet: Távhőszolgáltatási Közüzemi Szabályzatra

5. számú melléklet: Közszolgáltató Üzletszabályzata

6. számú melléklet: A KEOP pályázatokon elnyert, közszolgáltatással járó ellentételezés formájában nyújtott beruházási támogatás kapcsán az egyedi projektekre létrejött közszolgáltatási szerződések listája.

Szerződő felek a szerződést megismerték, s mint akaratukkal mindenben egyezőt,

jóváhagyólag aláírták.

Körmend, 2017. október ……..

………………………………………

Önkormányzat képviseletében

………………………………………

Közszolgáltató képviseletében